**BOGYSZLÓI KISTARISZNYA ÓVODA**

**OM: 202193**

**MC900353845[1]**

**BESZÁMOLÓ**

**2013-2014 NEVELÉSI ÉV TEVÉKENYSÉGÉRŐL**

|  |
| --- |
| **Készítette:**  **Jusztin Józsefné**  **intézményvezető** |

*„Ha összejövünk, az a kezdet,*

*Ha együtt maradunk, az már haladás,*

*Ha együtt dolgozunk az a siker!”*

*( Henry Ford)*

**1. Bevezető helyzetelemzés**

Elmondhatjuk, hogy a 2013-14-es év a változások éve volt számunkra.

A változások között legmeghatározóbb esemény az óvodánk egészének működésére, hogy az *1993.évi LXXIX. Törvény a közoktatásról* helyett életbe lépett a *2011. évi CXC. Törvény a nemzeti köznevelésről*, s ahhoz kapcsolódó *EMMI rendeletek.*

Törvényi változások:

* 2011. évi CXC. Köznevelési törvény
* 20/2012.(VIII.31.) EMMI rendelet
* 363/2012.(XII.17.) Óvodai Nevelés Országos Alapprogramja
* 22/2013.(III.22) EMMI rendelet módosításai, melléklete
* 15/2013 (II.26.) EMMI rendelet Pedagógiai Szakszolgálatok működési rendje

A 2013-14-es nevelési évet már az új szabályozásnak megfelelően indítottuk el. Sok változást hoz az óvodák működésében, az óvodai nevelés egészében az új törvény. Ezek azonban nem egyszerre, hanem szakaszosan kerülnek bevezetésre.

Az új szabályozásra való felkészülés meghatározza a nevelési évet, hogy minden pedagógus tisztában legyen az előírásokkal, és az elvárásokkal. A szakmai megbeszéléseken ez mindig fő napirend pontként szerepelt. A törvényi változásokhoz a helyi alapdokumentumokat is át kellett dolgozni, amely a legnagyobb feladatot és kihívást jelentette a nevelőközösségnek.

A törvényi változásoknak megfelelően 2013-14 nevelési évben elkészített dokumentumok:

* Pedagógiai Program
* 2013-14 nevelési év Pedagógiai Működési Terv
* Házirend
* Közalkalmazottak új munkaköri leírása.
* Közalkalmazotti Szabályzat
* Etikai Kódex

Az Óvodai Nevelés Országos Alapprogramja, az Országgyűlés 2012. december 17-i ülésén lett elfogadva, s 2013. szeptember 1-től került bevezetésre. Ez az óvodai nevelés meghatározó és legfontosabb dokumentuma.

Nagy gondot fordítottunk arra, hogy minden pedagógus és pedagógiai munkát segítő munkatárs alaposan megismerje az Alapprogramban foglaltakat. Az egységes nevelési szellem kialakításához a korszerű ismeretek megszerzése elengedhetetlen. Az Alapprogramban meghatározott elveket minden dolgozónak be kell tartania. Intézményünk arculatát hosszú időre meghatározza az itt dolgozók módszertani kulturáltsága.

A Bogyiszlói Kistarisznya Óvoda két feladat-ellátási helyen működik.

***Székhelyintézmény: Bogyiszló, Petőfi u. 16.***

***Telephely, kihelyezett óvodai csoport: Fácánkert, Árpád u.34.***

**2013/2014 NEVELÉSI ÉV**

**2. Személyi és tárgyi feltételek**

**1. 1. Gyermeklétszám adatok: (tanév végi adatok szerint)**

***A bogyiszlói székhely óvoda 4 csoport***ban működött.

* 1 nagycsoport, 19 gyermek
* 1 nagy-középső csoport, 18 gyermek
* 1 kis-középső csoport, 16 gyermek
* 1 mini-kiscsoport. 17 gyermek

***Összesen: 69 gyermek***

Év közben ***1 gyermek távozott***, aki ideiglenes gyámságban részesült.

Óvodánkban a nagycsoport kivételével, a csoportok vegyes életkorúak (részben osztott), mivel a Köznevelési törvény a tankötelezettség idejét módosította, és intézményünk a törvényi keretek megtartásával fel tudta vállalni a 6. életévüket betöltött, de még iskolai életmódra nem érett gyermekek további óvodai nevelését, óvodatestületi döntés alapján. A csoportokat lehetőleg felmenő rendszerben, 3-4 nevelési évre szervezzük, előnybe részesítve az ugyanazon felnőtt közösséget, jelenlétet. Ez is a gyermekek, a szülők, a pedagógusok és a pedagógiai munkát segítők érdekeit szolgálja, eredményesebb a gyermekek folyamatosabb fejlődésének nyomon követése, a szülőkkel való kapcsolattartás.

***A fácánkerti óvodában 1 vegyes életkorú csoport*** működött.

* 1 vegyes csoport: ***24 gyermek***

Év közben ***távozó gyermek nem volt***.

|  |  |  |  |  |
| --- | --- | --- | --- | --- |
|  | **2012.10.01.** | **2012.12.31.** | **2013.05.31.** | **2013.08.31.** |
| Bogyiszló Óvoda | 66 fő | 65 fő | 69 fő | 69 fő |
| Fácánkert Óvoda | 22 fő | 22 fő | 24 fő | 24 fő |
| **Összesen:** | **88 fő** | **87 fő** | **93 fő** | **93 fő** |

**A 2013-2014 nevelési év végére tanköteles korú gyermek:**

Bogyiszló óvoda: **27 gyermek.**

Ebből felvételt nyert: - a bogyiszlói iskolába: **16 gyermek,**

- szekszárdi iskolába: **1 gyermek,**

További óvodai nevelésben részesül: **10 gyermek.**

Óvodáztatási támogatásban részesült:

2013. decemberében:  **15 gyermek**

2014. júniusában:  **16 gyermek**

Fácánkert Óvoda: **9 gyermek.**

Ebből felvételt nyert. – a tolnai iskolába: **3 gyermek**

További óvodai nevelésben részesül: **6 gyermek**

Óvodáztatási támogatásban részesült:

2013. decemberében:  **4 gyermek**

2014. júniusában:  **3 gyermek**

**2013-2014-es tanév létszám adatai**

***Férőhely, létszám, tanköteles gyermekek adatai***

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Óvoda** | **Férőhely** | **Gyermekek száma** | | **Férőhely kihasználtság**  **%-os arányban** | | | **Csoportok száma** | **Átlagos csoport létszám** | **tankötelessé válók száma** | **Óvodában**  **maradó**  **tankötelesek** | |
| **okt. stat.** | **máj.** | **okt. stat.** | **máj.** | **éves átlag** | **száma** | **%-os arány** |
| Bogyiszló | 103 | 66 | 69 | 64 % | 67 % | 65,5 % | 4 | 16,9 | 27 | 10 | 37% |
| Fácánkert | 30 | 22 | 24 | 73 % | 80 % | 76,5 % | 1 | 23 | 9 | 6 | 66% |
| **Összesen:** | **133** | **88** | **93** | **68,5%** | **73,5%** | **71 %** | **5** | **19,95** | **36** | **11** | **51,5%** |

***Hátrányos, halmozottan hátrányos, veszélyeztetett gyermekek adatai***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Óvoda** | **Sajátos nevelési igény** | | **Hátrányos helyzet** | | **Halmozottan hátrányos helyzet** | | **Veszélyeztetett**  **(védelembe vett)** | | **Gyermek balesetek száma** |
| **okt.** | **máj.** | **okt.** | **máj.** | **okt.** | **máj.** | **okt.** | **máj.** |  |
| Bogyiszló | 0 | 0 | 35 | 8 | 15 | 16 | 0 | 2 | 0 |
| Fácánkert | 0 | 0 | 13 | 3 | 6 | 3 | 0 | 0 | 0 |
| **Összesen:** | **0** | **0** | **48** | **11** | **21** | **19** | **0** | **2** | **0** |

***Kedvezményes étkezésben részesülő gyermekek adatai (május végi állapot)***

|  |  |  |  |  |  |  |
| --- | --- | --- | --- | --- | --- | --- |
| **Óvoda** | **Rendszeres gyermekvédelmi támogatásban részesülő gyermekek** | **Ingyen étkező gyermekek** | **3 vagy több gyermek**  ***50 %-os térítésben részesülők*** | **Teljes térítést fizető gyermekek** | **Nem étkező gyermekek** | **Összes gyermek** |
| Bogyiszló | 30 | 28 | 15 | 22 | 4 | *69* |
| Fácánkert | 15 | 15 | 2 | 6 | 1 | *24* |
| **Összesen:** | **45** | **43** | **17** | **28** | **5** | ***93*** |

(Rendszeres gyermekvédelmi támogatásban részesülő 30 gyermekből, 2 gyermek nem étkező Bogyiszlón.)

**2014-2015 tanév várható létszám adatok:**

Bogyiszlón a születések száma csökkenő tendenciát mutat. A 2014-2015-ös tanévre beiratkozók száma csökken, 18 gyermekből 12 gyermeket írattak be. A lakosság túlnyomó többsége a helyi óvodába kívánja elhelyezni gyermekét. Az óvodáskorú gyermekek elenyésző hányadát íratják szülei más településre óvodába, a szülő munkahelye vagy más okok miatt.

A **Bogyiszlói Kistarisznya Óvoda 2014. augusztus 1-től** életbe lépő Alapító okirata szerint **4 csoportos** intézmény lesz.

A bogyiszlói székhelyintézményben **3 csoport**, a fácánkerti kihelyezett csoportban **1 csoport** működése engedélyezett.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **Óvoda** | **Férőhely** | **Gyermekek száma** | | **Férőhely kihasználtság**  **%-os arányban** | | | **Csoportok száma** | **Átlagos csoport létszám** | **tankötelessé válók száma** | **Óvodában**  **maradó**  **tankötelesek** | |
| **okt. stat.** | **máj.** | **okt. stat.** | **máj.** | **éves átlag** | **száma** | **%-os arány** |
| Bogyiszló | 90 | 69 | 77 | 67 | 75 | 70 | 4 | 19,3 | 29 | 10 | 34 |
| Fácánkert | 30 | 22 | 23 | 73 | 77 | 75 | 1 | 22,5 | 9 | 4 | 44 |
| **Összesen:** | **120** | **91** | **100** | **73** | **73,5** | **72,5** | **5** | **20,9** | **38** | **14** | **39** |

**Várható (becsült) csoport elosztás**

**Bogyiszló: Statisztikai adat(becsült) Év végi becsült adat**

* nagycsoport: 20 fő 20 fő
* nagy-középső csoport: 21 fő 21 fő
* kis-középső csoport: 17 fő 27 fő

**Összesen: 58 fő 68 fő**

**Fácánkert:**

* vegyes csoport 24 fő 28 fő

**Összesen: 82 fő 96 fő**

**1. 2. Közalkalmazotti létszám adatok: 2013-2014 tanév**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Óvoda** | **Össz. engedélyezett álláshely** | **Ped. álláshely** | | | **Ped.száma** | | | **Ped. munkát közvetlenül segítők száma** |
| **Eng.** | **Betölt.** | **Üres** | **Telj.** | **Rész** | **Ebből fejl. ped.** |  |
| Bogyiszló | 12 | 7 | 7 | 0 | 7 |  | 1 | 5 |
| Fácánkert | 3 | 2 | 2 | 0 | 2 |  | 0 | 1 |
| **Összesen:** | **15** | **9** | **9** | **0** | **9** |  | **1** | **6** |

**2014. szeptembertől** **2 fő létszámleépítés** történik. (1 dajka – nyugdíjba vonulásával, és 1 óvodapedagógus új munkáltatóhoz való áthelyezésével)

**1. 2. 1. Közalkalmazotti létszám adatok: 2014-2015 tanév**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Óvoda** | **Össz. engedélyezett álláshely** | **Ped. álláshely** | | | **Ped.száma** | | | **Ped. munkát közvetlenül segítők száma** |
| **Eng.** | **Betölt.** | **Üres** | **Telj.** | **Rész** | **Ebből fejl. ped.** |  |
| Bogyiszló | 10 | 6 | 6 | 0 | 6 |  | 1 | 4 |
| Fácánkert | 3 | 2 | 2 | 0 | 2 |  | 0 | 1 |
| **Összesen:** | **13** | **8** | **8** | **0** | **8** |  | **1** | **5** |

(Fácánkerti kihelyezett csoportba, 1 óvónő kerül áthelyezésre 2014. szeptembertől bogyiszlói székhelyintézményből.)

**Közalkalmazotti állományunk: 2013-2014 tanévben**

Bogyiszló Óvoda:

* óvodapedagógus 6 fő – heti kötelező munkaidő 32 óra (2 fő szakvizsgával rendelkezik), heti váltásban dolgoznak.
* 1 intézményvezető (szakvizsgával rendelkezik), kötelező óraszáma 2013. szeptember 01-től heti 10 óra,
* 1 óvodavezető helyettes – kötelező heti munkaidő 24 óra
* 4 fő szakképzett dajka – heti munkaidő 40 óra (6.00 – 14.00-ig, 10.00 – 18.00-ig heti váltásban).
* 1 óvodapedagógiai asszisztens – munkaidő 40 óra.

Fácánkert Óvoda:

* óvodapedagógus 2 fő – heti kötelező munkaidő - 32 óra, heti váltásban,
* szakképzett dajka – 1 fő – heti kötelező munkaidő 40 óra (bontott műszakban).

A szükséges helyettesítéseket a bogyiszlói székhely intézmény munkatársai látták el a fácánkerti kihelyezett csoportban.

A beszédhibás gyermekekkel, heti két alkalommal logopédus foglalkozott, mindkét óvodában.

Heti egy alkalommal gyógytestnevelést biztosítottunk a szükséges gyermekek mozgás fejlesztése érdekében, mindkét intézménybe.

Heti egy alkalommal a szülők igénye alapján hit és vallásnevelést biztosítottunk a fácánkerti kihelyezett csoportban, a bogyiszlói székhelyintézményben a szülők ezt a szolgáltatást nem igényelték.

**1. 3. Tárgyi feltételek alakulása:**

**Bogyiszló Óvoda**

Az iskolával közösen használt tornaszoba kialakítása, hozzájárult az óvodás gyermekek mozgásigényének és a mozgásfejlesztésük kielégítéséhez, használata nélkülözhetetlen, főleg téli időszakban.

A csoportszobák berendezései, bútorzati már egy kicsit elhasználódtak, de az óvónők ötletességnek, leleményességének köszönhetően – esztétikus, dekoratív, jól szolgálja a gyermeki tevékenységet.

**Megvalósult:**

* Napkonnektorok elhelyezése az óvoda épületén, pályázati finanszírozással.
* Elkészült az elkülönítő szoba, mely elsősegély-nyújtó helyként is funkcionál, a volt óvodavezetői iroda helyén.
* Az óvodavezetői iroda kialakítása a volt tálalókonyha helyén a fenntartó finanszírozása által.
* Számítógép, fénymásoló, íróasztalok, könyves polcok beszerzését a fenntartó által.
* A riasztó berendezés bővítése, karbantartása.
* A takarításhoz szükséges pórszívó vásárlás.
* Mosdók, csapok meghibásodása esetén azonnali javítási, karbantartási munkálatok.
* Az udvari játékok felújítása a 78/2003. (XI. 27.) GKM rendeletnek megfelelően, szabványossági ellenőrzés.
* Élménynap alkalmával a Knorr-Bemse felajánlásával az óvoda udvari játékainak felújítása, fa játékvonattal való bővítése, tereprendezés.
* A neveléshez, takarításhoz, adminisztrációs munkához szükséges alapanyagok biztosítása, a költségvetésben meghatározott kereteken belül.

**Fácánkert Óvoda**

**Megvalósult:**

* Az udvari játékok felújítása a 78/2003. (XI. 27.) GKM rendeletnek megfelelően, szabványossági ellenőrzés.
* Élménynap alkalmával a Knorr-Bemse felajánlásával az óvoda udvari játékainak felújítása, fa játékvonattal való bővítése, tereprendezés, vadászkerítés felállítása az óvoda udvara körül.
* A felnőtt öltöző felújítása, padlózatának cseréje, festése.
* Hordozható telefon vásárlása.
* A takarításhoz szükséges pórszívó vásárlása.
* A neveléshez, takarításhoz, adminisztrációs munkához szükséges alapanyagok biztosítása, a költségvetésben meghatározott kereteken belül.

**2. Tanügy igazgatási változások:**

Törvényi változások:

* 2011. évi CXC. Köznevelési törvény
* 20/2012.(VIII.31.) EMMI rendelet
* 363/2012.(XII.17.) Óvodai Nevelés Országos Alapprogramja
* 22/2013.(III.22) EMMI rendelet módosításai, melléklete
* 15/2013 (II.26.) EMMI rendelet Pedagógiai Szakszolgálatok működési rendje

**Elkészült tanügyi dokumentumok:**

* Házirend módosítása,
* Szervezeti és Működési Szabályzat módosítása,
* Irat és adat kezelési szabályzat,
* Pedagógiai Program átdolgozása a törvényi előírásoknak megfelelően.
* Etikai Kódex
* Közalkalmazotti Szabályzat
* Új munkaköri leírások

**Pedagógiai adminisztráció, tervezés**

*Csoportnapló:* A megújult Pedagógiai Programunkra épülő, differenciált, pedagógiailag értékes, módszertanilag átgondolt nevelési tervek íródtak mind a két félévre az intézményi szokások megtartásával, az adott korcsoport életkorához igazított tervezéssel.

*A fejlődést elősegítő tartalmakat* az óvónők a nevelési terv, éves tematika mentén építették fel, heti szinten tervezettek. A heti tevékenységek rövid összefoglalása a napló dokumentáció részét képezi.

*Mulasztási napló*: A mulasztási napló adatainak tévesztés nélküli vezetése nagyon fontos, hiszen alapja, mind a KIR statisztikai rendszer adatszolgáltatásának, mind a belső ellenőrzés normatíva igénylésének. A naplók vezetése minden nevelési év elején megbeszélésre kerül, de még vannak bizonytalanságok, amit folyamatosan szükséges rögzíteni, hiszen a hiányzásmulasztás a hiányzásmulasztás igazolása előtérbe került a Gyermekvédelmi törvény szabályozása miatt.

*Oktató azonosító igénylése* minden óvodás gyermek számára, Oktatási Hivatal.

Az oktatási azonosító igénylése, tanulói-alkalmazotti jogviszony változásainak folyamatos feltöltése, bejelentése kiemelt figyelmet igényel. Az elektronikus rendszer állandó javítása, frissítése, a nagyszámú igényekhez való igazítva folyamatos ellenőrző munkát igényel. Az új rendszer felépítésével zökkenő mentesebben működtethető.

*Pedagógus Portfólió:* 3 óvodapedagógus készítette el és töltötte fel portfólióját 2014.04.30.-ig a rendelkezéseknek megfelelően.

**3. Nevelőmunka eredményei**

2013-2014-as tanévben nevelési célként tűztük ki:

* A hátrányos, és halmozottan hátrányos helyzetű gyermekek korai, minél hamarabbi, (akár már 2,5 éves kortól) óvodai beilleszkedését, ezzel is segítve a szülők munkába állásának lehetőségét.
* Az óvoda – iskola közötti átmenet megkönnyítését („Kerek Világ” program).
* Az óvodai kompetencia alapú nevelés részleges alkalmazása, a gyermekek egyéni képességeinek figyelembevételével való fejlesztést.
* Óvodai fejlesztő program szerinti differenciált képességfejlesztést csoporton belül, és kívül is.
* Az óvoda és a szülők szorosabb kapcsolatának kiépítését, (közös programok szervezésével, nevelési tanácsok adásával, stb.).

Figyelemmel kísértük a halmozottan hátrányos helyzetű gyermekek rendszeres óvodába járását, igazolatlan hiányzásuk minimalizálását. A rendszeres és következetes nevelőmunkánk hatására, a szülőkkel való folyamatos és eredményes kapcsolattartás tapasztalható. Sikerült a szülőkkel egy bensőséges kapcsolatot kialakítanunk, elfogadják az óvónők nevelési tanácsait, fejlesztési javaslatait.

A részképesség zavarban szenvedő gyermekek fejlesztését középső és nagycsoportban az óvoda fejlesztő óvodapedagógusa éves és heti terv alapján végezte.

Kiemelt figyelmet fektettünk:

**Az óvodáskori mozgáskultúra fejlesztésé**re, a gyermekeink szellemi, fizikai képességeinek mozgáskoordináció, téri orientáció fejlesztésére, erőnlétük, aktivitásuk növelését céloztuk meg. Óvodáskor folyamán a pedagógusok sokszor küzdenek azzal a problémával, hogy a gyermek nem szeretnek tornázni és a szülő is ezt kéri, ezzel szemben az iskolai életben minden nap van testnevelés óra. A programunk szerint heti egy kötelező testnevelés foglalkozás van, és mindennap 5-10 perces testmozgás, (mindennapi testnevelés) és az udvari élet kínálta lehetőségek. Ezt látva nagy utat kell bejárni 3-4 év alatt, hogy megfelelő szintre fejlesszünk minden óvodás gyermeket.

A mozgás szeretete a legjobb alapja az aktív, egészséges életvitelnek. Ezért már harmadik évben is részt vettünk az iskola által szervezett **teremtájékozódási versenyben** nagycsoportos gyermekeinkkel, amit nagyon élveznek. Kialakul egy egészséges versenyszellem, játékos formában hozzászoktatjuk őket a mozgás megszerettetéséhez, edzettségük kialakításához.

**A differenciálásra,** integrálásra, a sajátos nevelési igényű és tanulási, magatartási nehézségekkel küzdő gyermekek nevelésére.

A gyermek egyénre szabott fejlesztése, nevelése, team munkában folyt a nevelési év folyamán, a feladatok koordinátora, az intézmény fejlesztő óvodapedagógusa volt.

Fejlesztő team tagjai: - 1 fő óvodapedagógus-fejlesztő pedagógus

- 1 fő logopédus

- 1 fő gyógy testnevelő óvodapedagógus

- 1 fő pszichológus (Nevelési Tanácsadó által)

Fejlesztésben részesült:

|  |  |  |  |  |  |  |
| --- | --- | --- | --- | --- | --- | --- |
|  | **Egyéni fejlesztés** | **Logopédia** | **Gyógytorna** | **Nevelési tanácsadó vizsgálata** | **Szakértői vizsgálat** | **Pszichológiai terápia** |
| Bogyiszló Óvoda | 16 | 19 | 19 | 0 | 0 | 0 |
| Fácánkert Óvoda | 8 | 6 | 15 | 1 | 1 | 0 |
| **Összesen:** | **24** | **25** | **34** | **1** | **1** | **0** |

A gyermekek egyéni fejlesztése a csoportos óvodapedagógusok jelzése, a Nevelési Tanácsadó szakvizsgálat alapján történt. A szakvélemények alapján fogalmazódtak meg a fejlesztési tervek.

Ehhez elengedhetetlen volt a fejlesztő team és az óvodapedagógusok kooperatív, aktív együttműködése. A szülők tájékoztatása, tanácsadása folyamatos volt.

Gyermekek mérése, értékelése:

Folyamatosan végezzük a DIFER diagnosztikus fejlődésvizsgáló rendszert, mely vizsgálat 4. életkortól a gyermekek alapkészségének méréséhez használunk. A felmérések során tapasztalt hiányosságokra építve határozzuk meg a fejlesztést.

Célunk, hogy:

* útmutatást adjon a gyermek egyéni fejlesztéséhez,
* nevelőmunkánk hatékonyságának nyomon követése.

Elvei, hogy:

* a mérés a gyermek megszokott természetes környezetében történjen,
* a csoport óvodapedagógusa végezze,
* igazodjon a csoport napirendjéhez,
* figyelembe veszi a gyermek fejlettségét, aktuális állapotát.

Módszer: megfigyelés, beszélgetés, rajzolás, szituációs játék.

Tematika:

* 4 éves kortól rövid DIFER mérés (évente) egyénileg
* középső csoportban általunk összeállított mérőanyaggal való vizsgálat (év elején) egyénileg
* logopédiai vizsgálat (nagycsoport év elején)
* Nevelési Tanácsadó iskolaérettségi vizsgálata két lépcsőben (ősszel – tavasszal) csoportosan.

Az óvodánkban a gyermekek megismerésének és fejlesztésének rendszere megvalósult. Bemeneti tényezők:

* személyes találkozás, családlátogatás, anamnézis lap, beilleszkedés tapasztalatai.

Folyamat:

* a gyermek fejlődésének nyomon követése, fejlesztése, felzárkóztatása (egyéni értékelő lapok, féléves értékelés, a HHH gyermekeknél negyedéves értékelés,) feladatok meghatározása korcsoportonként, szülők tájékoztatása.

Kimenet:

* Iskolakészültség megállapítása.

A gyermekek fejlődésének nyomon követésének egyszerűsített adminisztrációjának kidolgozását állandóan korszerűsítjük, és fejlesztjük.

A törvényi előírásoknak megfelelően a gyermekek fejlődését nyomon követő dokumentáció tartalmazza:

* Anamnézislap, családlátogatás tapasztalatai.
* Beilleszkedés tapasztalatai, észrevételei.
* Nevelési évenként legalább félévente, HHH gyermekek esetében negyedévente pedagógiai tartalmú feljegyzés a gyermekről.
* DIFER mérés eredménye: - rövid DIFER 4 éves kor után és kimeneti mérés esetleges fejlődési akadályozottság esetén teljes DIFER.
* Szakvélemények: Pedagógiai Szakszolgálat
* Egyéni fejlesztési terv.

**4. Gyermekvédelmi munka**

Az óvoda gyermekvédelmi felelőse folyamatos kapcsolatban áll minden óvodapedagógussal, védőnővel, orvossal, probléma jelzés után azonnal intézkedik.

A tolnai Családsegítő és Gyermekvédelmi Szolgálattal folyamatos kapcsolatot tartunk. Rendszeres meghívót kaptunk az éves koordinációs értekezletekre és a megvalósításra kerülő szalmai előadássorozatok programjaira.

Állandó és szinte napi kapcsolatban állunk a helyi családgondozó személyével. Munkája nagymértékben segíti gyermekvédelmi munkánk hatékony működését.

* Együttműködésünk során a probléma jelzést követően minden esetben megtörtént a visszajelzés a megtett intézkedésekről.
* Az óvodánk gyermekvédelmi felelősének jelzései alapján közösen keressük a megfelelő és hatékony megoldásokat (családlátogatások, családi problémák, szülőkkel való esetmegbeszélések, stb.).
* A problémák megoldásához szakemberek bevonásával (pszichológus, védőnő, stb. közösen családgondozást végez.
* Az információkat kicserélő esetmegbeszéléseket közösen és rendszeresen végezzük.

Ebben az évben történt események röviden:

* Rendezetlen családi körülmények között élő gyermekeknél közös családlátogatás. Az alapvető szükségletek meglétének ellenőrzése.
* Egy család két gyermekénél van ideiglenes védelembe vételi eljárás folyamatban.
* Az óvodából rendszeresen, hiányzó gyermek családjánál közös családlátogatás, a szülők figyelmének felhívása a következményekre.
* A nehéz anyagi körülmények között élő, több gyermekes szülőknek segítségnyújtás a lehetőségeik megismerésében.
* A pszichológus ajánlása a gyermek fejődésének problémái esetében.
* Aktuálisan felmerülő problémák azonnali megbeszélése fogadóórán, telefonon.

**5. Az óvodánk programjai, hagyományos ünnepei a 2013-2014-as tanévben**

**Bogyiszló Óvoda**

|  |  |  |
| --- | --- | --- |
| **Programok, ünnepek** | **Csoporton belül** | **Csoporton kívül** |
| Tanévnyitó munkatársi értekezlet |  | 2013.08.30. |
| Élménynap (Knorr-Bemse) |  | 2013.09.13. |
| Szülői értekezlet Bogyiszló Óvoda | 2013.09.24. |  |
| Orvosi vizsgálat (nagycsoportosok) | 2013.10.16. |  |
| Nevelési Tanácsadó iskolaérettségi vizsg. | 2013.10.18. |  |
| Óvodai IPR pályázat ellenőrzése |  | 2013.10.28. |
| Nevelőtestületi értekezlet (Portfólió előadás) |  | 2013.11.25. |
| Télapó várás | 2013.12.05. |  |
| Színházlátogatás (Lovarda Tolna) |  | 2013.12.13. |
| Adventi játszóház Bogyiszló Óvoda |  | 2013.12.17. |
| Karácsony | 2013.12.20. |  |
| Szülői értekezlet | 2014.01.21. |  |
| Teremtájékozódó verseny |  | 2014.01.29. |
| Foltvarró délután |  | 2014.01.29. |
| Farsangi bál a Művelődési Házban |  | 2014.02.07. |
| Óvodás Szülők bálja |  | 2014.02.15. |
| Portfólió előadás (Fábián Katalin) |  | 2014.02.21. |
| Nevelőtestület értekezlet |  | 2014.02.24. |
| Március 15. megemlékezés | 2014.03.14. |  |
| Színházi látogatás (Lovarda Tolna) |  | 2014.03.21. |
| Nevelési Tanácsadó iskolaérettségi csoportos kontroll vizsgálat | 2014.04.11. |  |
| Színházi előadás Bogyiszló Művelődési Ház |  | 2014.04.15. |
| Húsvét | 2014.04.16. |  |
| Anyáknapja | 2014.04.25. |  |
| Iskolai beiratkozás |  | 2014. 04.28,29. |
| Nyílt nap a nagycsoportban | 2014.04.29,30. |  |
| Óvodai felvétel, beíratás |  | 2014.05.05,06. |
| Összevont szülői értekezlet |  | 2014.05.19. |
| Színházlátogatás (Tolna Lovarda) |  | 2014.05.23. |
| Gyermeknap |  | 2014.05.28. |
| Évzáró, ballagás |  | 2014.05.30. |

**Fácánkert Óvoda**

|  |  |  |
| --- | --- | --- |
| **Programok, ünnepek** | **Csoporton belül** | **Csoporton kívül** |
| Tanévnyitó munkatársi értekezlet |  | 2013.08.30. |
| Szülői értekezlet | 2013.09.04. |  |
| Élménynap (Knorr-Bemse) |  | 2013.09.13. |
| Szüreti Felvonulás |  | 2013.10.05. |
| Egészségnap | 2013.10.16. |  |
| Nevelési Tanácsadó iskolaérettségi vizsgálat | 2013.10.18. |  |
|  |  |  |
| Mikulás | 2013.12.06. |  |
| Falu Karácsony |  | 2013.12.07. |
| Karácsonyi játszóház | 2013.12.17. |  |
| Karácsonyi ünnep | 2013.12.20. |  |
| Nevelőtestületi értekezlet (Portfólió előadás) |  | 2013.11.25. |
| Félévi szülői értekezlet | 2014.01.15. |  |
| Óvodás Farsangi bál |  | 2014.02.16. |
| Portfólió előadás (Fábián Katalin) |  | 2014.02.21. |
| Nevelőtestület értekezlet |  | 2014.02.24. |
| Március 15. megemlékezés | 2014.03.14. |  |
| Nevelési Tanácsadó iskolaérettségi vizsgálat | 2014.04.11. |  |
| Húsvéti Játszóház | 2014.04.15. |  |
| Húsvétolás a csoportban | 2014.04.16. |  |
| Frederikó zenés gyermek műsor | 2014.04.25. |  |
| Anyáknapi ünnepély | 2014.04.30. |  |
| Óvodai beíratás |  | 2014.05.05. |
| Kirándulás Óbányára |  | 2014.05.06. |
| Évzáró szülői értekezlet | 2014.05.14. |  |
| Gyermeknap Bogyiszlón |  | 2014.05.28. |
| Évzáró, ballagás |  | 2014.05.30. |
| Nemzeti összefogás napja |  | 2014.06.04. |

A névnapokat, születésnapokat a csoportok éves tervei szerint csoportszinten rendezzük.

**6. Kapcsolatok**

Hagyományos rendezvényeinket, programjainkat, igyekszünk oly módon megszervezni, hogy a lehető legtöbb szülő, családtag, támogató szervezet részt vegyen rajta.

A gyermekek fejlődését veszélyeztető okok megszüntetése érdekében, és partnereink minél szélesebb kapcsolattartása végett óvodánk együttműködik:

* Nevelési tanácsadó szakembereivel,
* Szakértői Bizottsággal,
* Családsegítő Szolgálattal,
* gyermekorvossal, fogorvossal, védőnővel,
* Polgármesteri Hivatallal,
* a helyi Általános Iskolával,
* Cigány Kisebbségi Önkormányzattal,
* Vöröskereszttel.

**7. Az intézményi munka ellenőrzése**

Az intézményi ellenőrzési terv a vezetői munkaterv részét képezi. A vezetői ellenőrzések eredményeiről az érintetteket tájékoztatom. A napi problémák szintén az azonnali megbeszélés tárgyát képezik.

**8. Összegzés**

*„Gyermekekkel foglalkozni minden bizonnyal a leghálásabb munka, ami a Földünkön osztályrészül jutott, de saját tökéletességre törekvésünket is ez mozdítja előre.”*

*/ Brunszvik Teréz/*

Összességében a 2013-2014-as nevelési évben végzett nevelő munkát jónak, tartalmasnak, aktívnak, értékelem. A szakmai munka és az elért eredmények azt igazolják, hogy mind a nevelő testület, mind a nevelőmunkát közvetlenül segítő alkalmazottak felelősségteljesen végzik munkájukat.

A következő nevelési év feladata, innovatív módon alkalmazkodnunk kell a változásokhoz. Újabb pedagógiai tartalmak beépítése, társadalmi körülmények miatt bekövetkezett változásokhoz való alkalmazkodás, megtartva az óvoda pedagógiai értékeit.

Köszönöm az óvodapedagógusoknak, a reszort felelős kollegáknak, a fejlesztő pedagógusoknak, a logopédus magas színvonalú szakmai munkájának, a dajkáknak, az önkormányzati brigádnak, hogy a mindennapi zavartalan működést biztosították. Munkánk így alkot egységet, ezzel biztosíthatjuk az intézményben nevelkedő gyermekek derűs, életvidám napi gondozását, fejlesztését, nevelését.

Megköszönöm a Szülők hozzáállását, pozitív attitűdjét az intézményi nevelő munkájához. Köszönöm a sok segítséget, amelyet a mindennapok, és a jeles napok alkalmával is volt módunk megtapasztalni.

Megköszönöm a Képviselő Testületnek a bizalmat, fejlesztő elképzeléseink, nevelő munkánk, kéréseink támogatását.

Köszönöm a Polgármesteri Hivatal azon dolgozóinak, akik munkájukkal hozzájárultak napi feladataink zavartalan ellátásához.

Beszámolóm során Pedagógiai Működési terv szerint a legfontosabb területeket emeltem ki.

Tisztelettel kérem beszámolóm elfogadását!

Jusztin Józsefné

intézményvezető

Bogyiszló, 2014.06.23.